Markgraf Albrecht Achilles, gleichzeitig Kurfiarst vo Brandenburg, verleiht da Ståd Bayreuth im Dezember 1457 des no heit gültige Stådwappn. Zwei Felder zoang des schwarz-weiße Hohenzollernwappn. Da schwarze Löwe auf Gold mit rotweißer Umrandung war des Amtswappn da Burggrafn vo Nürnberg. Längs vo de zwoa Diagonalen san zwoa Reuten, des san kloane dreieckige Schaufeln mit leicht gekrümmten Stiel. Sie verdeitn auf de  Endung -reuth im Ortsnamen. Offiziell werd des Stådwappn so beschriem: "Des Stådwappn besteht aus zwoa üba Eck gstellten Felder in Gold mit je am schwarzen Löwen und zwoa emfois üba Eck gstellten, quadriert schwarz-weißen Feldern. De zwoa Felder in Gold san duach an in rot-weiße Felder aufteiltn Rahmen eingefasst. Üba de zwoa Löwenfelder geht a weißer, üba de zwoa schwarz-weißen Felder a schwarzer Reuthaken. Üba dem Wappn is a Helm mit zwoa kreiztn Hörnern in weißer und roata Farbe, dazwischn a schwarzer  Löwe mit goidner Krone, auf am Hutstulp stehend. De Helmdecke is rot-weiß im Wechsel." [2]